Návrh komuniké

Vláda Slovenskej republiky na svojom zasadnutí dňa ............... prerokovala a schválila návrh Projektu decentralizácie verejnej správy. Materiál obsahuje návrhy zmien v jednotlivých oblastiach verejnej správy a ich charakteristiku, odôvodnenie a návrh spôsobu uskutočňovania jednotlivých zmien. Okrem toho bol prijatý aj časový harmonogram a subjekty zodpovedné za vykonanie týchto činností. 

Zároveň uložila jednotlivým ministrom vypracovať návrhy potrebných legislatívnych predpisov, ktoré bude potrebné v súvislosti s decentralizáciou prijať. Príprava legislatívnych zmien bude prebiehať v spolupráci so splnomocnencom vlády pre decentralizáciu. Ministrovi vnútra vláda uložila vypracovať a predložiť na rokovanie vlády návrh terminológie v miestnej verejnej správe. Ministrovi spravodlivosti uložila vláda predložiť na rokovanie koncepciu správneho súdnictva a návrh zákona o kontrole v samospráve. Predseda Najvyššieho kontrolného úradu bol požiadaný vypracovaním a predložením príslušných legislatívnych zmien v oblasti rozšírenia kontrolnej právomoci NKÚ SR vo verejnej správe.